Η **Μάχη του Νεζίμπ** ή **Μάχη του Νισίμπ** ή **Μάχη του Νιζίμπ** (σημερινό Νιζίπ) έλαβε χώρα στις 24 Ιουνίου 1839 μεταξύ της Αιγύπτου και της Οθωμανικής Αυτοκρατορίας. 
Οι Αιγύπτιοι ευρίσκονταν υπό την ηγεσία του Ιμπραΐμ Πασά, ενώ οι Οθωμανικοί ευρίσκονταν υπό την ηγεσία του Χαφίζ Οσμάν Πασά, με τον Χέλμουτ φον Μόλτκε τον Πρεσβύτερο να κατέχει ρόλο στρατιωτικού συμβούλου, ως διοικητής του Οθωμανικού πυροβολικού.

Αρκετές ώρες προ της έναρξης της σημαντικής μάχης, ο Φον Μόλτκε είχε παρακαλέσει τον Χαφίζ Πασά για την υποχώρηση των στρατευμάτων προς ασφαλέστερη οχυρωμένη τοποθεσία πλησίον του Μπιρετζίκ και την αναμονή προβλεπόμενων ενισχύσεων, καθώς οι δυνάμεις του Χαφίζ Πασά ήσαν κατά πολύ υποδεέστερες σε επίπεδο ποιότητας εκείνων των προελαυνόντων Αιγυπτίων. Αρχικώς, ο Χαφίζ είχε συναινέσει στο αίτημα του Μόλτκε, ωστόσο λίγη ώρα αργότερα αποφάσισε την παραμονή του στρατού του στην αρχική θέση του, λόγω σχετικής συμβουλής των μουλάδων του.

Τα Οθωμανικά στρατεύματα υπό την ηγεσία του Χαφίζ Πασά ήσαν τοποθετημένα στο Μεζάρ, νοτιοδυτικά του Νεζίμπ, Mezar, με τον Ποταμό Νεζίμπ να βρίσκεται στην αριστερή πλευρά τους. Ο Ιμπραΐμ διέταξε την προέλαση των δυνάμεών του, υπό ισχυρό πυρ του Οθωμανικού πυροβολικού, με κατεύθυνση τις στρατιωτικές γραμμές των Οθωμανών. Την ίδια στιγμή, οι Οθωμανικές γραμμές ξεκίνησαν να δέχονται το πυρ του Αιγυπτιακού πυροβολικού, με αποτέλεσμα την πρόκληση απωλειών. Όταν το πεζικό του Ιμπραΐμ είχε φτάσει στις Οθωμανικές γραμμές, ο στρατός του Χαφίζ είχε πλήρως ηττηθεί, καθώς το Αιγυπτιακό πυροβολικό είχε πλήξει βαρύτατα το ηθικό του.

Παραπομπές
----------

1. ↑  (Αγγλικά) Paton, Andrew Archibald (1870). *A History of the Egyptian Revolution, from the Period of the Mamelukes to the Death of Mohammed Ali* (PDF). **II** (2η έκδοση). Trübner & Co. σελ. 133. Ανακτήθηκε στις 28 Οκτωβρίου 2016.
2. ↑  (Αγγλικά) Wood, Anthony (1984). *Europe, 1815-1960*. Longman. σελ. 81. ISBN 978-0-582-35349-7.
3. ↑  (Αγγλικά) Phillimore, Robert (1854). *Commentaries Upon International Law*. T. & J. W. Johnson. σελ. 332. Ανακτήθηκε στις 29 Οκτωβρίου 2016.
4. 1 2  Alison, Archibald, σ. 538.
5. ↑  (Αγγλικά) Guest, John S. (2012). *Survival Among The Kurds*. Routledge. σελ. 80. ISBN 978-1-136-15736-3.
6. ↑  (Αγγλικά) «Mehemet Ali's Rebellion». heritage-history.com. Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 10 Ιουνίου 2014.
7. ↑  (Αγγλικά) Chisholm, Hugh, *The Encyclopædia Britannica*, σ. 678. University of Virginia Press, 1911.
8. ↑  (Αγγλικά) Ufford, Letitia W. (2007). *The Pasha: How Mehemet Ali Defied the West, 1839-1841*. McFarland. σελίδες 22–30. ISBN 978-0-7864-2893-9. Ανακτήθηκε στις 29 Οκτωβρίου 2016.
9. ↑  (Αγγλικά) Masson, David, *Macmillan's Magazine*, σ. 480. Macmillan and Co. 1882. Item notes: v.46 1882 May-Oct

Πηγές
-----

* (Αγγλικά) Alison, Archibald, *History of Europe from the Fall of Napoleon in 1815 to the Accession of Louis Napoleon in 1852*, σ. 538. W. Blackwood, 1856.
* (Αγγλικά) Chisholm, Hugh, *The Encyclopædia Britannica*, σ. 678. University of Virginia Press, 1911
* (Αγγλικά) Masson, David, *Macmillan's Magazine*, σ. 480. Macmillan and Co. 1882. Item notes: v.46 1882 May-Oct

Συντεταγμένες: 37°1′N 37°48′E﻿ / ﻿37.017°N 37.800°E﻿ / 37.017; 37.800